b"\n_START_ARTICLE_\nTill Then (sang fra 1944)\n_START_PARAGRAPH_\n\xc2\xabTill Then\xc2\xbb er en amerikansk popul\xc3\xa6rmusikksang med melodi og tekst av Eddie Seiler, Sol Marcus og Guy Woods. Den ble publisert i 1944._NEWLINE_Sangen var en b\xc3\xb8nn (formodentlig fra en soldat p\xc3\xa5 vei til \xc3\xa5 kjempe) til hans kj\xc3\xa6reste om \xc3\xa5 vente p\xc3\xa5 ham til han kunne vende hjem. I likhet med mange andre sanger med krigen som tema n\xc3\xb8t den stor popularitet da den utkom i 1944. Versjoner med The Mills Brothers og Les Brown orchestra dominerte listene._NEWLINE_Innspillingen med The Mills Brothers ble gjort 27. februar 1944 og utgitt av Decca Records med katalognummer 18599B. Den andre siden var \xc2\xabYou'll Always Hurt the One You Love\xc2\xbb._NEWLINE_Ti \xc3\xa5r senere, i 1954, ble sangen igjen ganske popul\xc3\xa6r. B\xc3\xa5de en doo-wopversjon med Sonny Till & The Orioles og en tradisjonell popversjon med The Hilltoppers l\xc3\xa5 p\xc3\xa5 listene det \xc3\xa5ret._NEWLINE_Innspillingen med The Hilltoppers ble utgitt av Dot Records med katalognummer 15132._NEWLINE_Sangen har fortsatt \xc3\xa5 v\xc3\xa6re popul\xc3\xa6r med versjoner innspilt p\xc3\xa5 plate av slike artister som James Brown (1964), Sammy Davis, Jr. (1960) samt Al Martino._NEWLINE_\xc2\xabTill Then\xc2\xbb kan h\xc3\xb8res i Millennium-episoden Matryoshka, som f\xc3\xb8rste gang ble vist 19. februar 1999._NEWLINE_The Mills Brothers' versjon var med i en episode av TV-serien The Others med tittelen Till Then (29. april 2000 \xe2\x80\x93 Sesong \xc3\xa9n \xe2\x80\x93 Episode 10)\n_START_SECTION_\nNorsk versjon\n_START_PARAGRAPH_\nDen norske tittelen er \xc2\xabFarvel\xc2\xbb."